எண்பேராயம்

எண்பேராயம் என்பதனைத் தொல்காப்பியம் எட்டுவகை நுதலிய அவையம் எனக் குறிப்பிடுகிறது. இது வாகைத் திணையின் முப்பது துறைகளில் ஒன்று.தொல்காப்பியம் புறத்திணையியல் 17

தமிழ்நாட்டு மன்னர்கள் நல்லாட்சி புரிய உதவியாக இருந்தவர்களை ஐம்பெருங்குழு என்றும், எண்பேராயம் என்றும் பகுத்துக் காட்டுவது வழக்கம். மதுரைக்காஞ்சி என்னும் நூல் நாற்பெருங்குழு என்று ஒன்றினைக் குறிப்பிடுகிறது.

 கரணத்தின் திரள்கள்
 வாய்க்கடை காப்போர்
 நகரி மாக்கள்
 படைத்தலைவர்
 கிளைச்சுற்றம்
 யானை ஊர்வோர் 
 குதிரை ஊர்வோர்
 காவிதியர்
ஆகியோர் அந்த ஆயத்தில் இடம்பெற்றிருந்ததாக நிகண்டுநூல் குறிப்பிடுகிறது.சூடாமணி நிகண்டு - 12 பல்பொருள் கூட்டத் தொகுபெயர்த் தொகுதி 64 கரணத்தியலவர் கருமகாரர்
கனகச் சுற்றம் கடை காப்பாளர்
நகர மாந்தர் நளி படைத்தலைவர்
யானை வீரர் இவுளி மறவர்
இனையர் எண்பேராயம் என்பர் 
அடியார்க்கு நல்லார் சிலப்பதிகார மேற்கோள் - மு. அருணாசலம், தமிழ் இலக்கிய வரலாறு, 12ஆம் நூற்றாண்டு பாகம் 2, பார்க்கர் அச்சகம் பதிப்பு, 1973, பக்கம் 28

இவர்களை நாம் முறையே
 செயலாளர்கள்
 காப்பாளர்கள்
 ஊர்ப்பெருமக்கள்
 படைத்தலைவர்கள்
 அணுக்கத் தொண்டர்கள்
 யானை வீரர்கள்
 குதிரை வீரர்கள்
 உழவர் பெருமக்கள்
என உணர்ந்துகொள்ளலாம்.
எண்பேராயம் (சிலப்பதிகாரம் அரும்பத உரையாசிரியர் கூறுவன) 
சந்தனம் பூசுவோர்
பூப் புனைவோர்
கச்சம் அணிவிப்பவர்
ஆடை உடுத்துவோர்
வெற்றிலை தருபவர்
பாக்கு தருவோர்
கஞ்சுகம் (சட்டை) தைத்து அணிவிப்பவர்
நெய் வழங்குபவர் சாந்து பூக் கச்சாடை பாக்கிலை கஞ்சுகம் நெய் 
ஆய்ந்த இவர் எண்மர் ஆயத்தார் – வேந்தர்க்கு 
மாசனம் பார்ப்பார் நிமித்தரோடு அமைச்சர் 
ஆசில் அவைக்களத்தார் ஐந்து.  
சிலப்பதிகாரம் அரும்பத உரையாசிரியர் மேற்கோள் - மு. அருணாசலம், தமிழ் இலக்கிய வரலாறு, 12ஆம் நூற்றாண்டு பாகம் 2, பார்க்கர் அச்சகம் பதிப்பு, 1973, பக்கம் 28
 எண்பேராயம் (அடியார்க்கு நல்லார்) 
கரணத்தியலவர்
கருமகாரர் 
கனகச்சுற்றம்
கடைகாப்பாளர்
நகர மாந்தர்
படைத்தலைவர்
யானை வீரர் 
இவுளி (குதிரை) வீரர்
என்னும் எண்மர் எண்பேராயத்தார் என்று அடியார்க்கு நல்லார் குறிப்பிடுகிறார்.

 சேரன் அரசவை
சேரன் செங்குட்டுவன் அவையில் ஐம்பெருங்குழுவும் எண்பேராயமும் இருந்ததாகச் சிலப்பதிகாரம் குறிப்பிடுகிறது.ஐம் பெருங்குழுவும், எண் பேர் ஆயமும், ... ‘மண் திணி ஞாலம் ஆள்வோன் வாழ்க!’ 
என, - சிலப்பதிகாரம் கால்கோள் காதை

காண்க
 மக்களைச் சூழ்ந்துள்ள எண்பேராயம்

அடிக்குறிப்புகள்

பகுப்பு:அரசியலமைப்புகள்
பகுப்பு:சங்ககால அரசியல்